b'\n_START_ARTICLE_\nDe internasjonale kirkefestspill\n_START_PARAGRAPH_\nDe internasjonale kirkefestspill i Kristiansand ble grunnlagt i 1971 av domorganist Bjarne Sl\xc3\xb8gedal. Festspillene har som m\xc3\xa5l \xc3\xa5 gi publikum kunst- og kirkemusikalske opplevelser av h\xc3\xb8yeste kvalitet. _NEWLINE_Kirkefestspillene aktiviserer og gir impulser til byens musikkliv, b\xc3\xa5de p\xc3\xa5 profesjonelt og p\xc3\xa5 amat\xc3\xb8rniv\xc3\xa5. Musikkprofilen til festspillene spenner fra klassisk musikk via lettere "underholdningsmusikk" til samtidsmusikk, fra mindre ensembler til st\xc3\xb8rre kirkemusikk som krever solister, kor og orkester. Festspillene arbeider ogs\xc3\xa5 m\xc3\xa5lbevisst med rekruttering av morgendagens lyttere ved blant annet \xc3\xa5 lage programmer med og for barn og unge, samt arrangere foredrag om musikkrelaterte temaer en gang i m\xc3\xa5neden. _NEWLINE_Kirkefestspillenes kunstneriske ledere er Rolf Gupta, Grete Pedersen og Katrine Ganer Skaug. Administrativ leder er Fr\xc3\xb8ydis Emilie Lind.'